Държавен вестник, бр. 23, 2016 г., стр. 173

БРОЙ  23	
Д Ъ Р Ж А В Е Н  В Е С Т Н И К 	
СТР.  173  
сителят провежда изпитвания на образци от 
предоставени на пазара продукти, провежда 
разследвания и ако е необходимо, поддържа 
регистър за оплаквания, за несъответстващи 
на изискванията продукти и за изземвания 
на продукти и информира дистрибуторите за 
такова наблюдение.
Чл. 32. (1) Когато вносителят счита или 
има основание да счита, че даден продукт, 
който е пуснал на пазара, не съответства на 
наредбата, той незабавно и както е целесъ-
образно за конкретния случай, предприема 
необходимите мерки за привеждането на 
продукта в съответствие, за изтеглянето му 
или за изземването му.
(2) В случаите по ал. 1, когато продуктът 
представлява риск, вносителят незабавно 
информира за това органите за надзор на 
пазара по чл. 27, ал. 2 ЗТИП и компетент-
ните органи на държавите членки, в които 
такива продукти са предоставени на пазара, 
като предоставя подробна информация, по-
специално за несъответствието на продукта с 
приложимите изисквания и за предприетите 
коригиращи действия.
Чл. 33. (1) При обосновано искане от ор-
ганите за надзор на пазара по чл. 27, ал. 2 
ЗТИП или от компетентен орган на друга 
държава членка вносителят предоставя на 
хартиен или на електронен носител цялата 
информация и документация, необходима за 
доказване на съответствието на даден про-
дукт. Тази информация и документация се 
предоставя на органите за надзор на пазара 
по чл. 27, ал. 2 ЗТИП на български език или 
на език, на който е налична, при условие че 
е разбираем за тези органи.
(2) За нуждите на административно и/или 
административно-наказателно производство 
вносителят предоставя на български език 
информацията и документацията по ал. 1 на 
органите за надзор на пазара по чл. 27, ал. 2 
ЗТИП в определен от тях срок.
(3) По искане на органите по ал. 1 вноси-
телят оказва съдействие при всяко предприето 
действие за отстраняване на рисковете, свър-
зани с продуктите, които е пуснал на пазара.
Раздел V
Задължения на дистрибутора
Чл. 34. Когато предоставя на пазара даден 
продукт, дистрибуторът действа с дължима-
та грижа по отношение на изискванията на 
наредбата.
Чл. 35. (1) Преди да предостави на пазара 
даден продукт, различен от компонент, дис-
трибуторът се уверява, че:
1. маркировката „CE“ е нанесена съгласно 
чл. 14;
2. продуктът е придружен от копие от ЕС 
декларацията за съответствие;
3. продуктът е придружен от инструкции 
и информация за безопасност на български 
език и от другите изисквани документи;
4. производителят е изпълнил задължени-
ята си по чл. 19;
5. вносителят е изпълнил задълженията 
си по чл. 27.
(2) Преди да предостави на пазара даден 
компонент, дистрибуторът се уверява, че:
1. компонентът е придружен от копие от 
удостоверението за съответствие;
2. компонентът е придружен от инструкции 
и информация за безопасност на български 
език и от другите изисквани документи;
3. производителят е изпълнил задълженията 
си по чл. 19, ал. 1 и 2;
4. вносителят е изпълнил задълженията 
си по чл. 27.
Чл. 36. (1) Когато дистрибуторът счита или 
има основание да счита, че даден продукт 
не съответства на съществените изисквания, 
определени в приложение № 2, той не го пре-
доставя на пазара, докато не бъде приведен 
в съответствие.
(2) В случаите по ал. 1, когато продуктът 
представлява риск, дистрибуторът информира 
за това производителя или вносителя, както 
и органите за надзор на пазара.
Чл. 37. Дистрибуторът гарантира, че дока-
то отговаря за даден продукт, условията на 
съхранение или транспортиране не застраша-
ват неговото съответствие със съществените 
изисквания, определени в приложение № 2.
Чл. 38. (1) Когато счита или има основание 
да счита, че даден продукт, който е предоста-
вил на пазара, не съответства на наредбата, 
дистрибуторът се уверява, че са предприети 
необходимите мерки за привеждането на про-
дукта в съответствие, за изтеглянето му или 
за изземването му, както е целесъобразно за 
конкретния случай.
(2) В случаите по ал. 1, когато продуктът 
представлява риск, дистрибуторът незабавно 
информира за това органите за надзор на 
пазара по чл. 27, ал. 2 ЗТИП и компетент-
ните органи на държавите членки, в които 
такива продукти са предоставени на пазара, 
като предоставя подробна информация, по-
специално за несъответствието на продукта с 
приложимите изисквания и за предприетите 
коригиращи действия.
Чл. 39. (1) При обосновано искане от орга-
ните за надзор на пазара по чл. 27, ал. 2 ЗТИП 
или от компетентен орган на друга държава 
членка дистрибуторът предоставя на хартиен 
или на електронен носител цялата информация 
и документация, необходима за доказване на 
съответствието на даден продукт.
(2) По искане на органите по ал. 1 дистри-
буторът оказва съдействие при всяко предпри-
ето действие за отстраняване на рисковете, 
свързани с продуктите, които е предоставил 
на пазара.